11. รายการระหว่างกัน

รายการระหว่างกัน

บริษัทฯ มีการทำรายการกับบุคคลที่อาจมีความขัดแย้ง
ซึ่งเป็นรายการที่เกิดขึ้นกับกรรมการที่เป็นผู้ถือหุ้นของบริษัท และผู้เกี่ยวข้องตามมาตรา 258
ซึ่งรายการดังกล่าวได้เปิดเผยไว้ในหมายเหตุประกอบงบการเงินที่ตรวจสอบโดยผู้สอบบัญชีของบริษัทฯ
โดยบริษัทฯ มีระหว่างกันในปี 2550 สิ้นสุด ณ วันที่ 31 ธันวาคม 2550 มีรายละเอียดดังนี้

+------------+-----------+---------+---------------------+------------+
| บุคคลที่อาจ   | ลักษณะ     | รายการ  | มูลค่ารายการ          | เหตุผลแล    |
| มีความขัดแย้ง | ความสัมพันธ์ | ที่เกี่ยวข้อ |                     | ะความจำเป็น |
|            |           | งกับบริษัท |                     |            |
+------------+-----------+---------+---------------------+------------+
| คณ         | นายทองเติม | บริษัทเช่า | สัญญาเช่ามีอายุ 5 ปี     | ที่ดินและ     |
| ะบุคคลสบฤกษ์ | สบฤกษ์     | ที่ดินและส | นับตั้งแต่วันที่ 1 มีนาคม   | สิ่งปลูกสร้างด |
| โดย        | เป็นบิดาข   | ิ่งปลูกสร้า | 2550 ถึง วันที่ 28      | ังกล่าวใช้เป็น |
| นายทองเติม  | องนางนวพร | งสำหรับใ | กุมภาพันธ์ 2555        | สำนักงานและ |
| สบฤกษ์      | สบฤกษ์     | ช้เป็นสำน | โดยตั้งแต่วันที่ 1 มีนาคม  | คลังเก็บสินค้า |
| ผู้จัด        | ซ         | ักงานและ | 2550 ถึง วันที่ 28      |            |
| การคณะบุคคล | ึ่งเป็นผู้ถือหุ้น | คลังสินค้า | กุมภาพันธ์ 2553        |            |
|            | และเป็นภรร |         | คิดอัตราค่าเช่าเดือนละ   |            |
|            | ยานายสุเรช |         | 130,000 บาท         |            |
|            | ซ         |         | และตั้งแต่วันที่ 1 มีนาคม  |            |
|            | ูบรามาเนียม |         | 2553 ถึง วันที่ 28      |            |
|            |           |         | กุมภาพันธ์ 2555        |            |
|            |           |         | คิดอัตราค่าเช่าเดือนละ   |            |
|            |           |         | 143,000 บาท         |            |
|            |           |         |                     |            |
|            |           |         | งวดบัญชีปี 2549        |            |
|            |           |         | มีค่าเช่ารวม =         |            |
|            |           |         | 1,080,000 บาท       |            |
|            |           |         |                     |            |
|            |           |         | งวดบัญชีปี 2550        |            |
|            |           |         | มีค่าเช่ารวม =         |            |
|            |           |         | 2,080,000 บาท       |            |
+------------+-----------+---------+---------------------+------------+
| นายสุเรช    | ผ         | ให้กู้ยืมเ  | เงินให้กู้ยืม ณ วันที่ 31   | เพื่อใช้เป    |
| ซูบรามาเนียม | ู้ถือหุ้นและกร | งินระยะส | ธันวาคม 2549 =       | ็นเงินทุนหมุนเ |
|            | รมการบริษัท | ั้นแก่บริษัท | 3,140,057 บาท       | วียนในกิจการ |
|            |           |         |                     | โดยไม่มีก    |
|            |           |         | เงินให้กู้ยืม ณ วันที่ 31   | ารคิดดอกเบี้ย |
|            |           |         | ธันวาคม 2550 = 0     |            |
|            |           |         | บาท^(/1)            |            |
+------------+-----------+---------+---------------------+------------+
| นายสัญชัย    | ผ         | ให้กู้ยืมเ  | เงินให้กู้ยืม ณ วันที่ 31   | เพื่อใช้เป    |
| เนื่องสิทธิ์    | ู้ถือหุ้นและกร | งินระยะส | ธันวาคม 2549 =       | ็นเงินทุนหมุนเ |
|            | รมการบริษัท | ั้นแก่บริษัท | 3,330,000 บาท       | วียนในกิจการ |
|            |           |         |                     | โดยไม่มีก    |
|            |           |         | เงินให้กู้ยืม ณ วันที่ 31   | ารคิดดอกเบี้ย |
|            |           |         | ธันวาคม 2550 = 0     |            |
|            |           |         | บาท^(/1)            |            |
+------------+-----------+---------+---------------------+------------+

หมายเหตุ : /1 บริษัทชำระเงินให้กู้ยืมระยะสั้นดังกล่าวคืนให้แก่นายสุเรช ซูบรามาเนียม
และนายสัญชัย เนื่องสิทธิ์ เป็นที่เรียบร้อยแล้วเมื่อวันที่ 18 ธันวาคม 2550

ความเห็นของกรรมการตรวจสอบ

คณะกรรมการตรวจสอบได้พิจารณารายการระหว่างกันของบริษัทฯ กับบุคคลที่อาจมีความขัดแย้ง
ในการประชุมคณะกรรมการตรวจสอบ ครั้งที่ 1/2550 เมื่อวันที่ 26 ตุลาคม 2550
ได้ให้ความเห็นดังนี้

-   รายการเช่าที่ดินและสิ่งปลูกสร้างจากบุคคลที่อาจมีความขัดแย้งคิดเป็นอัตราค่าเช่าประมาณ 45
    บาท/ตร.ม./เดือน ในขณะที่อัตราค่าเช่าที่ประเมินโดยบริษัทประเมินราคาอิสระเท่ากับ
    50-80 บาท/ตร.ม./เดือน
    และอัตราค่าเช่าโดยทั่วไปของสำนักงานและคลังสินค้าในบริเวณใกล้เคียงกันเท่ากับ 80-100
    บาท/ตร.ม./เดือน ซึ่งถือว่าเป็นอัตราค่าเช่าที่ต่ำกว่าอัตราค่าเช่าตามราคาตลาด
    แต่เนื่องจากเป็นการเช่าพื้นที่ขนาดใหญ่ และเป็นการเช่าพื้นที่อย่างต่อเนื่องมานานหลายปี
    และเป็นสัญญาเช่าระยะยาว
    ดังนั้นคณะกรรมการตรวจสอบจึงมีความเห็นว่ารายการดังกล่าวมีความสมเหตุสมผล
    และเป็นประโยชน์ต่อบริษัทฯ และผู้ถือหุ้นของบริษัทฯ

-   รายการกู้ยืมเงินระยะสั้นจากบุคคลที่อาจมีความขัดแย้ง
    ซึ่งเป็นการให้ความช่วยเหลือทางการเงินแก่บริษัทฯ โดยไม่มีการคิดดอกเบี้ย
    เนื่องจากผู้ให้ความช่วยเหลือทางการเงินดังกล่าวเป็นผู้ถือหุ้นของบริษัทฯ
    ดังนั้นคณะกรรมการตรวจสอบจึงมีความเห็นว่ารายการให้ความช่วยเหลือด้านการเงินดังกล่าวมีความสมเหตุสมผล
    และเป็นประโยชน์ต่อบริษัทฯ และผู้ถือหุ้นของบริษัทฯ

มาตรการหรือขั้นตอนการอนุมัติการทำรายการระหว่างกัน

 กรณีที่มีรายการระหว่างกันของบริษัทฯ กับบุคคลที่อาจมีความขัดแย้งทางผลประโยชน์ มีส่วนได้เสีย หรืออาจมีความขัดแย้งทางผลประโยชน์ในอนาคต บริษัท จะขอความเห็นจากคณะกรรมการตรวจสอบเกี่ยวกับความจำเป็นและความเหมาะสมของการทำรายการนั้น ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น บริษัทฯ จะให้บุคคลที่ 3 ซึ่งเป็นผู้เชี่ยวชาญอิสระเป็นผู้ให้ความเห็นเกี่ยวกับรายการระหว่างกันดังกล่าว เพื่อนำไปใช้ประกอบการตัดสินใจของคณะกรรมการบริษัทหรือผู้ถือหุ้น (แล้วแต่กรณี) ทั้งนี้ บริษัทฯ จะทำการเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบโดยผู้สอบบัญชีของบริษัทฯ แบบแสดงรายการข้อมูลประจำปี (แบบ 56-1) และรายงานประจำปี (Annual Report) ของบริษัทฯ

นโยบายหรือแนวโน้มการทำรายการระหว่างกันในอนาคต

กรณีที่บริษัทฯ มีความจำเป็นต้องทำรายการระหว่างกันกับบุคคลที่อาจมีความขัดแย้งทางผลประโยชน์
มีส่วนได้เสีย หรืออาจมีความขัดแย้งทางผลประโยชน์ในอนาคต บริษัทฯ
มีนโยบายที่จะกำหนดเงื่อนไขต่างๆ
ให้เป็นไปตามลักษณะการค้าปกติและมีราคาตลาดซึ่งสามารถเปรียบเทียบได้กับราคาที่เกิดขึ้นกับบุคคลภายนอก
ทั้งนี้บริษัทฯ
จะขอความเห็นจากคณะกรรมการตรวจสอบเกี่ยวกับความจำเป็นและความเหมาะสมของการทำรายการนั้น

มาตรการคุ้มครองผู้ลงทุน

เพื่อเป็นการคุ้มครองผู้ลงทุน
ในอนาคตหากมีรายการระหว่างกันของบริษัทเกิดขึ้นกับบุคคลที่อาจมีความขัดแย้งทางผลประโยชน์
มีส่วนได้ส่วนเสีย หรืออาจมีความขัดแย้งทางผลประโยชน์ในอนาคต บริษัทฯ
จะจัดให้มีการประชุมคณะกรรมการที่มีกรรมการตรวจสอบเข้าร่วมประชุม
เพื่อผ่านมติที่ประชุมคณะกรรมการหรือผ่านมติที่ประชุมผู้ถือหุ้นของบริษัทฯ (แล้วแต่กรณี)
เพื่อดูแลให้รายการระหว่างกันเป็นไปอย่างยุติธรรมและมีนโยบายการกำหนดราคาที่เหมาะสม
โดยคณะกรรมการบริษัทจะต้องปฏิบัติหน้าที่ให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ ข้อกำหนดของตลาดหลักทรัพย์แห่งประเทศไทย
รวมถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกัน
และการได้มาหรือจำหน่ายทรัพย์สินที่สำคัญของบริษัทฯ